### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

 Alex Lauritsen var forhindret i at deltage i udvalgets behandling af sagen.

Godkendelse af AffaldVarme Aarhus’ planlagte investeringer i perioden 2016-2025.

### Resumé

Investeringsplanen indeholder nye projekter, opdateringer af den tidligere godkendte investeringsplan 2015-2024 og flere projekter, som foreslås flyttet mellem drift og anlæg.

 AffaldVarme [adresse] er opdelt i særskilte takstområder for Affald, AffaldsCenter, [adresse] og Distributionsområdet.

 Der er i investeringsplanen i alt 54 anlægsprojekter, som foreslås gennemført i planperioden og finansieret via anlægsbudgettet. Hertil kommer en opdateret renoveringsplan for varmeområdet, som finansieres via driftsbudgettet.

 Investeringsplanen medfører en nedsættelse af effektbidraget for Distributionsområdet i Fjernvarme på 2,20 kr. pr. m2 pr. 1. januar 2016. For en kunde med et parcelhus på 150 m2 svarer det inkl. moms til en takstnedsættelse på 415 kr. i 2016, hvilket skal sammenlignes med en årlig varmeregning for en standardkunde på ca. 13.000 kr.

 Fremadrettet er der meget begrænsede ændringer for de respektive takstområder, da flere af projekterne har en meget kort tilbagebetalingstid, eller giver besparelser i driften, som modsvarer omkostningerne til afskrivninger.

 Investeringsplanen ajourføres hvert år. Mindre ændringer indarbejdes i det årlige budget.

### Indstilling

At 1) Der godkendes rådighedsbeløb og anlægsbevillinger, jævnfør afsnit 5.1.A

 At 2) Der godkendes ændringer til rådighedsbeløb, jævnfør afsnit 5.1.B.

 At 3) Der godkendes tillægsbevillinger til anlægsbevillinger, jævnfør afsnit 5.1.C.

 At 4) Der godkendes anlægsbevillinger til de overførte budgetter mellem drift og anlæg, jævnfør afsnit 5.1.D.

 At 5) Der godkendes ændringer i driftsbudgettet, jævnfør afsnit 5.2.

### Sagens forløb

31-03-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 04-04-2016 Magistraten
Fremsendes til [adresse] med bemærkning, at Magistraten i mødet den 4. april 2016 anbefaler, at byrådet tiltræder Magistratsafdelingen for Teknik og Miljøs indstilling af 17. marts 2016.
 13-04-2016 [adresse]
Fremsendes til Teknisk Udvalg til behandling i henhold til beslutning i byrådets møde den 13. april 2016.
 25-04-2016 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.

 Alex Lauritsen var forhindret i at deltage i udvalgets behandling af sagen.
 11-05-2016 [adresse]
Beslutning ikke frigivet